**VÝZVA NA PREDLOŽENIE CENOVEJ PONUKY - VÝROBA A OSADENIE NOVEJ VSTUPNEJ DVOJKRÍDLOVEJ BRÁNY NA MIESTNOM CINTORÍNE**

Vec:  
Výzva na predloženie cenovej ponuky

Opis predmetu zákazky:

Obec Slaská plánuje realizovať v obci výrobu a osadenie novej vstupnej dvojkrídlovej brány na miestnom cintoríne, ktorej technické riešenie bude spočívať v nasledovných prácach a dodávke materiálu:  
- JKL 40x30x3, pásovina 30x5, 30x8, 50x5, štvorhran 14x14, oceľové nity pr. 6, objímková pásovina 14x3, kľučka so štítkom, zámok FAB, vrchné nadstaviteľné a spodné pevné pánty, kované hroty, spodný klzák na bránu, šúbor brány, točené vzory do brány,  
- Povrchové úpravy: pieskovanie – mechanické čistenie kovu od okují, zinkovanie – tepelné nanášanie zinku na kov, lamelové čistenie po zinkovaní, nástrek čiernou polomatnou farbou HELIOS,  
- samotná výroba a náklady s ňou spojené, cestovné – pieskovanie a zinkovanie, nákup materiálu, odvoz výrobku k objednávateľovi a montáž výrobku,  
- rozmery brány cca 3,90 cm x 1,62 cm, rozmery je nevyhnutné zamerať si na mieste samom,  
- približný nákres tvaru brány je súčasťou prílohy tejto výzvy.

Podmienky vypracovania cenovej ponuky:  
1. Cenovú ponuku je potrebné vypracovať pre verejného obstarávateľa – Obec Slaská podľa výkazov uvedených v opise predmetu zákazky.  
2. Navrhovanú cenu vypracujte vrátane cien materiálu a služieb.  
3. Navrhovanú cenu uvádzajte s DPH, ak ste platiteľ DPH.  
4. Vysvetľovaním podmienok uskutočnenia dodávky tovaru a služieb je poverený Daniel Gelien, starosta obce, mobil – 0907 877 769, e-mail: starosta@slaska.sk. Po telefonickom dohovore je možné uskutočniť aj miestnu obhliadku realizácie diela.  
5. Cenovú ponuku doručte na adresu: Obec Slaská, Slaská č. 17, 966 22 Lutila v zapečatenej obálke. Obálku označte heslom „Cenová ponuka – brána cintorína“. Na obálke ďalej uveďte názov spoločnosti, sídlo, resp. meno živnostníka s miestom podnikania.

Termín:

Termín doručenia cenovej ponuky je určený do 25.1.2010, vrátane dňa 25.1.2010 do 15,30 hod. Cenová ponuka musí byť v tomto termíne fyzicky doručená na obecnom úrade prostredníctvom pošty, poverenej osoby alebo kurierskou službou. Na cenové ponuky podané na pošte v posledný deň lehoty sa prihliadať nebude, resp. nedodržanie doručenia cenovej ponuky v uvedenom termíne bude mať za následok, že predmetná cenová ponuka bude vylúčená a nebude súčasťou hodnotiaceho procesu.

Hodnotiace kritériá:

- cena  
- termín dodania diela

Daniel G e l i e n  
starosta obce